Heimsmeistaramót landsliða í knattspyrnu karla 1998

Heimsmeistaramót landsliða í knattspyrnu karla 1998 var í 16. sinn sem mótið var haldið. Keppni fór fram í Frakklandi 10. júní til 12. júlí, en áður höfðu Frakkar haldið mótið árið 1938. Þátttökuliðum var fjölgað úr 24 í 32 í fyrsta sinn. Alls voru leiknir 64 leikir á mótinu sem fram fóru í tíu borgum.

Heimamenn Frakka urðu heimsmeistarar eftir 3:0 sigur á Brasilíu í úrslitum. Þetta var í sjötta sinn sem keppnin vannst á heimavelli.

Val á gestgjöfum
HM 1998 var úthlutað á fundi FIFA árið 1992. Svisslendingar hugðust sækjast eftir keppninni, en þurftu að draga sig til baka þar sem boð þeirra uppfyllti ekki kröfur alþjóðaknattspyrnusambandsins. Valið stóð því á milli Frakklands og Marokkó. Frakkar hlutu tólf atkvæði á móti sjö atkvæðum Norður-Afríkubúanna. Síðar komu fram ásakanir um að Marokkóstjórn hefði reynt að beita mútum til að hafa áhrif á valið.

Undankeppni 
174 þjóðir skráðu sig til leiks, 24 fleiri en fjórum árum fyrr. Þær börðust um 30 sæti til viðbótar við heimamenn og ríkjandi heimsmeistara. Evrópuliðin kepptu í níu riðlum, sem hver um sig gaf eitt öruggt sæti í úrslitakeppninni. Skotar voru eina annars sætis liðið sem komst beint áfram en hin átta léku umspilsleiki um laus sæti. Athygli vakti að bronslið Svía frá fyrra móti komst ekki í úrslitin.

Áströlum mistókst að komast í úrslitakeppnina eftir að missa 2:0 forystu á heimavelli í umspilsleik gegn Íran niður í jafntefli. Suður-Afríka tryggði sér þátttökuréttinn á sínu fyrsta heimsmeistaramóti

Þátttökulið
24 þjóðir mættu til leiks frá fimm heimsálfum. Króatía, Japan, Jamaíka og Suður-Afríka kepptu í fyrsta sinn til úrslita.

  Íran
  Japan
  Sádi-Arabía
  Suður-Kórea
  Kamerún
  Nígería
  Marokkó
  Suður-Afríka
  Túnis

  Jamaíka
  Bandaríkin
  Mexíkó
  Argentína
  Brasilía
  Síle
  Kólumbía
  Paragvæ

  Austurríki
  Belgía
  Búlgaría
  Króatía
  Danmörk
  England
  Frakkland
  Þýskaland
  Ítalía
  Holland
  Noregur
  Rúmenía
  Skotland
  Spánn
  Júgóslavía

Leikvangar

Keppnin

Riðlakeppnin 
Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.

Riðill 1 
Heimsmeistarar Brasilíumanna lentu í nokkru basli í riðlakeppninni. Þeir unnu nauman sigur á Skotum í opnunarleik mótsins, 2:1 og tryggðu sér sæti í næstu umferð með stórsigri á Marókkó. Afríska liðið vann 3:0 sigur á Skotum í lokaleiknum og virtist öruggt um að komast áfram, en tvö mörk Norðmanna gegn Brasilíu undir lokin tryggðu þeim sigur, 2:1. Norðmenn hafa aldrei tapað fyrir Brasilíu í landsleik karla í knattspyrnu.

10. júní -   Stade de France, Saint-Denis
  Brasilía  2 : 1   Skotland

10. júní - 	Stade de la Mosson, Montpellier
  Marokkó 2 : 2   Noregur                                                                                

16. júní - Parc Lescure, Bordeaux
  Skotland  1 : 1   Noregur                                                                                      

16. júní -    Stade de la Beaujoire, Nantes
  Brasilía  3 : 0   Marokkó                                                                             

23. júní -    Stade Vélodrome, Marseille
  Brasilía  1 : 2   Noregur                                                                                    

23. júní -    Stade Geoffroy-Guichard, Saint-Étienne
  Skotland 0 : 3   Marokkó

Riðill 2 
Austurríkismenn skoruðu tvívegis í uppbótartíma, í jafnteflisleikjum gegn Kamerún og Síle. Það dugði liðinu þó ekki til að komast upp úr riðlinum. Ítalir tóku efsta sætið en Síle fylgdi þar á eftir.

11. júní -   	Parc Lescure, Bordeaux
  Ítalía  2 : 2   Síle

11. júní - 			Stade de Toulouse, Toulouse
  Kamerún 1 : 1   Austurríki                                                                               

17. júní - 		Stade Geoffroy-Guichard, Saint-Étienne
  Síle  1 : 1   Austurríki                                                                                    

17. júní -    	Stade de la Mosson, Montpellier
  Ítalía  3 : 0   Kamerún                                                                            

23. júní -    		Stade de France, Saint-Denis
  Ítalía  2 : 1   Austurríki                                                                                   

23. júní -    	Stade de la Beaujoire, Nantes
  Síle 1 : 1   Kamerún

Riðill 3 
Heimamenn Frakka unnu alla þrjá leiki sína. Suður-Afríkumenn áttu kost á að komast áfram með stórsigri á Sádi-Arabíu í lokaleiknum en náðu aðeins jafntefli og Danir fóru í 16-liða úrslitin.

12. júní -   	Stade Félix-Bollaert, Lens
  Sádi-Arabía  0 : 1   Danmörk

12. júní - 				Stade Vélodrome, Marseille
  Frakkland 3 : 0   Suður-Afríka                                                                            

18. júní - 		Stade de Toulouse, Toulouse
  Suður-Afríka  1 : 1   Danmörk                                                                                  

18. júní -    	Stade de France, Saint-Denis
  Frakkland  4 : 0   Sádi-Arabía                                                                           

24. júní -    		Stade de Gerland, Lyon
  Frakkland  2 : 1   Danmörk                                                                                

24. júní -    	Parc Lescure, Bordeaux
  Suður-Afríka 2 : 2   Sádi-Arabía

Riðill 4 
Spánverjar komust í tvígang yfir gegn Nígeríu en töpuðu að lokum 2:3. Það reyndist þeim dýrkeypt því markalaust jafntefli við Paragvæ kostaði liðið sæti í 16-liða úrslitum þrátt fyrir 6:1 stórsigur á lánlausum Búlögurm í lokaumferðinni. Nígeríumenn höfðu tryggt sér toppsætið fyrir síðasta leikinn og máttu því við tapi gegn Paragvæ sem einnig komst áfram.

12. júní -   	Stade de la Mosson, Montpellier
  Paragvæ  0 : 0   Búlgaría

13. júní - 		Stade de la Beaujoire, Nantes
  Spánn 2 : 3   Nígería                                                                               

19. júní - 	Parc des Princes, Paris
  Nígería   1 : 0   Búlgaría                                                                                   

19. júní -    Stade Geoffroy-Guichard, Saint-Étienne
  Spánn  0 : 0   Paragvæ                                                                           

24. júní -    		Stade de Toulouse, Toulouse
  Nígería   1 : 3   Paragvæ                                                                                   

24. júní -    	Stade Félix-Bollaert, Lens
  Spánn 6 : 1   Búlgaría

Riðill 5 
Belgar féllu taplausir úr keppni eftir þrjú jafntefli í 5. riðli. Holland og Mexíkó skiptu með sér toppsætunum með fimm stig hvort lið en Suður-Kórea rak lestina.

13. júní -   		Stade de Gerland, Lyon
  Suður-Kórea  1 : 3   Mexíkó

13. júní - 			Stade de France, Saint-Denis
  Holland 0 : 0   Belgía                                                                               

20. júní - 	Parc Lescure, Bordeaux
  Belgía         2 : 2   Mexíkó                                                                                

20. júní -    Stade Vélodrome, Marseille
  Holland  5 : 0   Suður-Kórea                                                                         

25. júní -    		Stade Geoffroy-Guichard, Saint-Étienne
  Holland   2 : 2   Mexíkó                                                                                 

26. júní -    		Parc des Princes, Paris
  Belgía       1 : 1   Suður-Kórea

Riðill 6 
Júgóslavar misstu niður tveggja marka forystu og gerðu jafntefli við Þjóðverja sem að lokum kostaði liðið toppsætið í 6. riðli. Íranir náðu þriðja sætinu eftir tilfinningaríkan sigur á Bandaríkjunum.

14. júní -   Stade Geoffroy-Guichard, Saint-Étienne
  Júgóslavía  1 : 0   Íran

15. júní - 		Parc des Princes, Paris
  Þýskaland 2 : 0   Bandaríkin                                                                               

21. júní - 		Stade Félix-Bollaert, Lens
  Þýskaland  2 : 2   Júgóslavía                                                                                   

21. júní -    Stade de Gerland, Lyon
  Bandaríkin    1 : 2   Íran                                                                          

25. júní -    		Stade de la Beaujoire, Nantes
  Bandaríkin    0 : 1   Júgóslavía                                                                                  

25. júní -    Stade de la Mosson, Montpellier
  Þýskaland 2 : 0   Íran

Riðill 7 
Búist var við því að Englendingar og Kólumbíumenn bitust um toppsætið í 7. riðli en Rúmenar lögðu báðar þessar þjóðir í fyrstu tveimur umferðunum og tryggðu sér toppsætið auðveldlega. England tók annað sætið eftir hreinan úrslitaleik gegn Kólumbíu, en Túnis rak lestina.

15. júní -   Stade Vélodrome, Marseille
  England  2 : 0   Túnis

15. júní - 		Stade de Gerland, Lyon
  Rúmenía 1 : 0   Kólumbía                                                                               

22. júní - 	Stade de la Mosson, Montpellier
  Kólumbía  1 : 0   Túnis                                                                                    

22. júní -    Stade de Toulouse, Toulouse
  Rúmenía  2 : 1   England                                                                            

26. júní -    	Stade Félix-Bollaert, Lens
  Kólumbía  0 : 2   England                                                                                   

26. júní -    Stade de France, Saint-Denis
  Rúmenía 1 : 1   Túnis

Riðill 8 
Áttundi riðill hafði að geyma þrjá af fjórum nýliðum heimsmeistaramótsins. Argentínumenn unnu alla sína leiki og Króatar fylgdu þeim áfram í 16-liða úrslitin.

14. júní -   Stade de Toulouse, Toulouse
  Argentína  1 : 0   Japan

14. júní - 		Stade Félix-Bollaert, Lens
  Jamaíka 1 : 3   Króatía                                                                                

20. júní - Stade de la Beaujoire, Nantes
  Japan  0 : 1   Króatía                                                                                     

21. júní -    Parc des Princes, Paris
  Argentína  5 : 0   Jamaíka                                                                             

26. júní -    Parc Lescure, Bordeaux
  Argentína  1 : 0   Króatía                                                                                    

26. júní -    	Stade de Gerland, Lyon
  Japan 1 : 2   Jamaíka

Útsláttarkeppnin 
Tvö efstu liðin úr hverjum forriðli fóru áfram í 16-liða úrslit sem leikin voru með útsláttarfyrirkomulagi.

16-liða úrslit 
Frakkar þurftu framlengingu til að leggja Paragvæ að velli í 16-liða úrslitunum. Þjóðverjar komust í hann krappann á móti Mexíkó en tryggðu sér sigurinn með tveimur mörkum á síðasta stundarfjórðungnum. Edgar Davids tryggði Hollendingum sæti í næstu umferð með marki í uppbótartíma gegn Júgóslavíu. Mesta dramatíkin var þó í viðureign Englendinga og Argentínumanna þar sem David Beckham var rekinn af velli fyrir að slæma fæti til Diego Simeone áður en grípa þurfti til framlengingar og vítaspyrnukeppni.

27. júní - Stade Vélodrome, Marseille, áh. 55.000
  Ítalía| 1 : 0   Noregur

27. júní - Parc des Princes, París, áh. 45.400
  Brasilía| 4 : 1   Síle

28. júní - Stade Félix-Bollaert, Lens, áh. 31.800
  Frakkland| 1 : 0 (e.framl.)   Paragvæ

28. júní - Stade de France, Saint-Denis, áh. 77.000
  Nígería 1 : 4   Danmörk

29. júní - Stade de la Mosson, Montpellier, áh. 29.800
  Þýska 2 : 1   Mexíkó

29. júní - Stade de Toulouse, Toulouse, áh. 33.500
  Holland 2 : 1   Júgóslavía

30. júní - Parc Lescure, Bordeaux, áh. 31.800
  Rúmenía 0 : 0   Króatía

30. júní - Stade Geoffroy-Guichard, Saint-Étienne, áh. 30.600
  Argentína 2 : 2 (4:3 e. vítak.)   England

Fjórðungsúrslit 
Líkt og á HM fjórum árum fyrr féllu Ítalir úr keppni eftir vítaspyrnukeppni. Brasilíumenn lentu í miklum vandræðum með spræka Dani og Króatar komu mjög á óvart með stórsigri á Þjóðverjum. Hollendingar komust í undanúrslitin með sigurmarki á lokamínútunni.

3. júlí - Stade de France, Saint-Denis, áh. 77.000
  Ítalía 0 : 0  (3:4 e. vítak.)  Frakkland

3. júlí - Stade de la Beaujoire, Nantes, áh. 35.500
  Brasilía 3 : 2   Danmörk

4. júlí - Stade Vélodrome, Marseille, áh. 55.000
  Holland 2 : 1   Argentína

4. júlí - Stade de Gerland, Lyon, áh. 39.100
  Þýskaland 0 : 3   Króatía

Undanúrslit 
Patrick Kluivert jafnaði metin fyrir Hollendinga í blálokin á móti Brasilíu, en það kom fyrir lítið þar sem Suður-Ameríkumennirnir unnu í vítakeppni. Í hinni undanúrslitaviðureigninni virtist ævintýri Króata ætla að halda áfram þegar Davor Šuker kom þeim yfir en tvö mörk frá Lilian Thuram komu Frökkum í sinn fyrsta úrslitaleik í sögunni.

7. júlí - Stade Vélodrome, Marseille, áh. 54.000
  Brasilía 1 : 1  (5:3 e. vítak.)  Holland

8. júlí - Stade de France, Saint-Denis, áh. 76.000
  Frakkland 2 : 1   Króatía

Bronsleikur 
Króatar mættu einbeittari til leiks í viðureigninni um þriðja sætið, staðráðnir í að vinna til verðlauna á sínu fyrsta heimsmeistaramóti. Þeir lögðu ekki minni áherslu á að koma Šuker á markalistann til að tryggja honum gullskóinn. Hvort tveggja tókst.

11. júlí - Parc des Princes, Paris, áh. 45.500
  Króatía 2 : 1  Holland

Úrslitaleikur 
Í aðdraganda úrslitaleiksins hverfðust umræður manna um það hvort Ronaldo yrði með Brasilíumönnum. Í upphaflegri liðsuppstillingu var ekki gert ráð fyrir honum í byrjunarliði en því var þó breytt á síðustu stundu. Ronaldo virtist ekki sjálfum sér líkur í leiknum og kom lítið við sögu. Í kjölfarið fóru af stað háværar umræður um að hann hefði ekki verið leikfær en engu að síður látinn spila að kröfu styrktaraðilans Nike. Hvað sem því líður virtust Brasilíumenn illa tilbúnir í verkefnið og Zidane skoraði tvívegis í fyrri hálfleik. Emmanuel Petit gulltryggði sigurinn undi lokin, 3:0 og Frakkar fögnuðu sínum fyrsta heimsmeistaratitli í sögunni. Nokkrum dögum eftir sigurinn tilkynnti þjálfarinn Aimé Jacquet að hann hefði látið af störfum.

12. júlí - Stade de France, Saint-Denis, áh. 75.000
  Brasilía 0 : 3  Frakkland

Markahæstu leikmenn 
Davor Šuker hreppti gullskó FIFA með sex mörk skoruð. Alls skiptu 112 leikmenn á milli sín 171 marki.

6 mörk
  Davor Šuker
5 mörk
  Gabriel Batistuta
  Christian Vieri
4 mörk
  Ronaldo
  Marcelo Salas
  Luis Hernández

Heimsmeistaramót landsliða í knattspyrnu karla
1998